CELEX: 52015PC0579
Language: el
Date: 2015-11-24
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ περί καθορισμού, για το 2016, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.11.2015
            COM(2015) 579 final
            2015/0264(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            περί καθορισμού, για το 2016, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Αιτιολόγηση και στόχοι της πρότασης
            
            
               Με τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης του Συμβουλίου 2004/585/ΕΚ επιδιώκεται να εξασφαλιστεί η εκμετάλλευση των έμβιων υδρόβιων πόρων υπό βιώσιμες οικονομικές, περιβαλλοντικές και κοινωνικές συνθήκες. Σημαντικό εργαλείο για την επίτευξη των στόχων αυτών είναι ο ετήσιος καθορισμός των αλιευτικών δυνατοτήτων με τη μορφή συνολικών επιτρεπόμενων αλιευμάτων (TAC), ποσοστώσεων και ορίων αλιευτικής προσπάθειας. 
            
            
               Στόχος της παρούσας πρότασης είναι να καθοριστούν, για το 2015, οι αλιευτικές δυνατότητες για τα κράτη μέλη όσον αφορά τα σημαντικότερα από εμπορική άποψη αποθέματα ιχθύων της Βαλτικής Θάλασσας.20
            
            
               Γενικό ιστορικό
            
            
               Τα αποθέματα του Εύξεινου Πόντου που αλιεύονται από τη Βουλγαρία και τη Ρουμανία είναι κοινά με χώρες εκτός της ΕΕ, όπως π.χ. η Τουρκία, η Ουκρανία, η Γεωργία και η Ρωσική Ομοσπονδία. Ωστόσο, δεν λαμβάνεται καμία απόφαση σε περιφερειακό επίπεδο μεταξύ χωρών της ΕΕ και τρίτων χωρών όσον αφορά τα συνολικά επιτρεπόμενα αλιεύματα (TAC). Από το 2008, η Ευρωπαϊκή Ένωση (ΕΕ) καθορίζει αυτόνομα TAC ετησίως για τα αποθέματα καλκανιού και παπαλίνας προκειμένου να συμβάλει στην εφαρμογή των κανόνων της κοινής αλιευτικής πολιτικής (ΚΑΠ).
            
            
               Σε διεθνές επίπεδο, και δεδομένου ότι το μερίδιο των χωρών της ΕΕ στον Εύξεινο Πόντο όσον αφορά το καλκάνι αντιπροσωπεύει μόνο το 6 % των αλιευμάτων, η ανάγκη να θεσπιστεί ένα διεθνές πρόγραμμα αποκατάστασης για το καλκάνι σε ολόκληρη την περιοχή του Ευξείνου Πόντου αποτελεί μία από τις προτεραιότητες της Επιτροπής κατά τα τελευταία έτη. Πρόοδος σημειώθηκε ως προς το θέμα αυτό κατά την τελευταία ετήσια σύνοδο της Γενικής Επιτροπής Αλιείας για τη Μεσόγειο (ΓΕΑΜ), όταν εγκρίθηκε η πρόταση της ΕΕ όσον αφορά μέτρα για την πρόληψη, την αποτροπή και την εξάλειψη της ΠΛΑ αλιείας στο πλαίσιο της αλιείας καλκανιού στον Εύξεινο Πόντο
                  1
               .
            
            
               Σύμφωνα με την επιστημονική αξιολόγηση της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) και της ΓΕΑΜ, το απόθεμα σκυλόψαρου στον Εύξεινο Πόντο το 2014 κρίθηκε ως αλιευόμενο με μη βιώσιμο τρόπο και ευρισκόμενο σε κίνδυνο κατάρρευσης. Το κεντρόνι είναι μακρόβιο είδος με αργή ενηλικίωση και χαμηλή γονιμότητα, πράγμα που σημαίνει ότι το απόθεμα έχει πολύ περιορισμένη δυνατότητα να ανακάμψει γρήγορα, εφόσον εξαντληθεί. Οι εκφορτώσεις κεντρονιού σε ολόκληρο τον Εύξεινο Πόντο μειώθηκαν σταθερά και δραστικά από την έναρξη της σειράς εκφορτώσεων που αναφέρθηκαν, από πάνω από 6.000 τόνους το 1989 σε 80 μόνον τόνους το 2013. Το πρώτο βήμα για την αποκατάσταση του πληθυσμού του κεντρονιού ήταν η έγκριση της σύστασης της ΓΕΑΜ σχετικά με μέτρα διαχείρισης για το κεντρόνι στον Εύξεινο Πόντο
                  2
               . Δεδομένης της ανησυχητικής κατάστασης αυτού του αποθέματος, το οποίο μπορεί να βρίσκεται στα πρόθυρα της κατάρρευσης, προτείνονται αλιευτικές δυνατότητες υπό τη μορφή ορίων αλιευμάτων.    
            
            
               Η ανακοίνωση της Επιτροπής σχετικά με τη διαβούλευση για τις αλιευτικές δυνατότητες κατά το 2016 στο πλαίσιο της Κοινής Αλιευτικής Πολιτικής (COM(2015) 239 τελικό), σκιαγραφεί το ιστορικό της πρότασης. 
            
            
               Οι αλιευτικές δυνατότητες στην παρούσα πρόταση φέρουν τη μνεία «pm» (pro memoria). Αυτό οφείλεται στο ότι οι γνωμοδοτήσεις για τα αποθέματα του Ευξείνου Πόντου δεν θα είναι διαθέσιμες εντός της προθεσμίας που προβλέπεται για την έγκριση της πρότασης, Η επιστημονική γνωμοδότηση για τις αλιευτικές δυνατότητες στον Εύξεινο Πόντο για το 2016 θα εκδοθεί από την ΕΤΟΕΑ  κατά τη σύνοδο που θα πραγματοποιηθεί από τις 28 Σεπτεμβρίου έως τις 02 Οκτωβρίου 2015. Η πρόταση θα πρέπει να επικαιροποιηθεί μόλις θα είναι διαθέσιμες οι σχετικές γνωμοδοτήσεις και πληροφορίες.
            
            
               Υφιστάμενες διατάξεις στον τομέα της πρότασης
            
            
               Οι αλιευτικές δυνατότητες και ο τρόπος κατανομής τους στα κράτη μέλη αποτελούν αντικείμενο ετήσιας κανονιστικής ρύθμισης. Η ως άνω τελευταία νομική πράξη είναι ο κανονισμός (ΕΕ) αριθ. 2015/106
                  3
                του Συμβουλίου, της 19ης Ιανουαρίου 2015, περί καθορισμού, για το 2015, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων.
            
            
               Επιπλέον των ετήσιων αλιευτικών δυνατοτήτων, πρέπει να αναφερθούν τα ακόλουθα μέτρα όσον αφορά την αλιεία στον Εύξεινο Πόντο, τα οποία καλύπτονται από την παρούσα πρόταση: 
            
            
               –Τα ελάχιστα μεγέθη διατήρησης και τα ελάχιστα μεγέθη ματιού όσον αφορά την αλιεία καλκανιού στον Εύξεινο Πόντο καθορίζονται βάσει του κανονισμού (ΕΕ) αριθ. 227/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013
                  4
               , για την τροποποίηση των κανονισμών του Συμβουλίου (ΕΚ) αριθ. 850/98 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών και (ΕΚ) αριθ. 1434/98 περί των όρων υπό τους οποίους επιτρέπεται να εκφορτώνεται ρέγγα για βιομηχανικούς σκοπούς, πλην της άμεσης ανθρώπινης κατανάλωσης.
            
            
               –Σύσταση GFCM/37/2013/2 για τον καθορισμό ενός συνόλου ελάχιστων προδιαγραφών για την αλιεία καλκανιού με στάσιμο απλάδι βυθού και την προστασία των κητοειδών του Εύξεινου Πόντου, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ/GFCM) κατά την 37η σύνοδό της (Split, Μάιος 2013).
            
            
               –Σύσταση GFCM/39/2015/3 για τον καθορισμό ενός συνόλου μέτρων για την πρόληψη, την αποτροπή και την εξάλειψη της παράνομης, λαθραίας και άναρχης αλιείας καλκανιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 39η σύνοδό της (Μιλάνο, Μάιος 2015).
            
            
               –Σύσταση GFCM/39/2015/4 για τον καθορισμό μέτρων διαχείρισης για την αλιεία κεντρονιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ/GFCM) κατά την 39η σύνοδό της (Μιλάνο, Μάιος 2015).
            
            
               Συνέπεια με τις λοιπές πολιτικές και τους λοιπούς στόχους της Ένωσης
            
         
         
            
               Τα προτεινόμενα μέτρα έχουν καταρτιστεί σύμφωνα με τους στόχους και τους κανόνες της Κοινής Αλιευτικής Πολιτικής και συνάδουν με την πολιτική της Ένωσης για την αειφόρο ανάπτυξη.
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               Συλλογή και χρήση εμπειρογνωμοσύνης
            
            
               Κύριοι οργανισμοί/εμπειρογνώμονες που γνωμοδότησαν
            
            
               Ζητήθηκε γνωμοδότηση από την Επιστημονική, Τεχνική και Οικονομική Επιτροπή Αλιείας (ΕΤΟΕΑ).
            
            
               Η Ένωση ζητά σε ετήσια βάση την επιστημονική γνωμοδότηση της ΕΤΟΕΑ για την κατάσταση σημαντικών ιχθυαποθεμάτων. Η ΕΤΟΕΑ γνωμοδοτεί με βάση τους γενικούς όρους που καθορίζει η Επιτροπή. Η γνωμοδότηση, η οποία θα εκδοθεί τον Οκτώβριο 2015, θα καλύπτει όλα τα αποθέματα του Εύξεινου Πόντου για τα οποία προτείνονται TAC.
            
            
               Απώτερος στόχος της Ένωσης είναι να ανέλθουν και να διατηρηθούν τα αποθέματα σε επίπεδα που επιτρέπουν να επιτευχθεί η μέγιστη βιώσιμη απόδοση (ΜΒΑ). Ο στόχος αυτός έχει ενσωματωθεί ρητά στον κανονισμό (ΕΚ) αριθ. 1380/2013 (γνωστός ως ο νέος βασικός κανονισμός για την ΚΑΠ). Το άρθρο 2 παράγραφος 2 του εν λόγω κανονισμού προβλέπει ότι ο ως άνω στόχος «θα επιτευχθεί έως το 2015 όπου είναι δυνατόν και [...] μέχρι το 2020 το αργότερο για όλα τα αποθέματα.» Τούτο αντανακλά τη δέσμευση που ανέλαβε η Ένωση όσον αφορά τα συμπεράσματα της Παγκόσμιας Διάσκεψης Κορυφής για την Αειφόρο Ανάπτυξη στο Γιοχάνεσμπουργκ το 2002 και το συναφές σχέδιο εφαρμογής.
            
            
               Διαβούλευση με τα ενδιαφερόμενα μέρη
            
            
               Πραγματοποιήθηκε διαβούλευση με τους ενδιαφερόμενους μέσω της ανακοίνωσης της Επιτροπής σχετικά με τη διαβούλευση για τις αλιευτικές δυνατότητες κατά το 2016. Η επιστημονική βάση για την πρόταση θα παρασχεθεί από την ΕΤΟΕΑ. Όλες οι εκθέσεις της ΕΤΟΕΑ είναι διαθέσιμες, στον ιστότοπο της ΓΔ MARE.
            
            
               Εκτίμηση των επιπτώσεων
            
            
               Με βάση την επιστημονική γνωμοδότηση, τα προτεινόμενα μέτρα θα έχουν ως αποτέλεσμα την αλλαγή των αλιευτικών δυνατοτήτων όσον αφορά τις ποσότητες των αλιευμάτων για τα σκάφη της ΕΕ στον Εύξεινο Πόντο.
            
            
               Η πρόταση δεν αντικατοπτρίζει μόνο βραχυπρόθεσμους προβληματισμούς, αλλά εντάσσεται επίσης σε μια πιο μακροπρόθεσμη προσέγγιση, με την οποία το επίπεδο αλίευσης προσαρμόζεται σταδιακά σε μακροπρόθεσμα βιώσιμα επίπεδα.
            
            
               Επομένως, η προσέγγιση που ακολουθεί η πρόταση, ενδέχεται να οδηγήσει μεσοπρόθεσμα έως μακροπρόθεσμα σε μειωμένη αλιευτική προσπάθεια, αλλά σε σταθερές ή αυξανόμενες ποσοστώσεις μακροπρόθεσμα. Οι μακροπρόθεσμες επιπτώσεις της προσέγγισης αναμένονται να είναι ο περιορισμός των επιπτώσεων στο περιβάλλον λόγω της προσαρμογής της αλιευτικής προσπάθειας και αμετάβλητες ή αυξημένες εκφορτώσεις. Η βιωσιμότητα των αλιευτικών δραστηριοτήτων θα αυξηθεί μακροπρόθεσμα.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Σύνοψη της προτεινόμενης δράσης
            
            
               Η πρόταση καθορίζει τους περιορισμούς των αλιευμάτων στον Εύξεινο Πόντο όσον αφορά την αλιεία της Ένωσης, ώστε να επιτευχθεί ο στόχος της ΚΑΠ για την εξασφάλιση αλιείας βιώσιμης από οικολογική, οικονομική και κοινωνική άποψη.
            
            
               Νομική βάση
            
            
               Νομική βάση της παρούσας πρότασης αποτελεί το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης (ΣΛΕΕ).
            
            
               Οι υποχρεώσεις της Ένωσης για βιώσιμη εκμετάλλευση των έμβιων υδρόβιων πόρων απορρέουν από τις υποχρεώσεις που προβλέπονται στο άρθρο 2 του κανονισμού (ΕΕ) αριθ. 1380/2013.
            
            
               Αρχή της επικουρικότητας
            
         
         
            
               Η πρόταση εμπίπτει στις αποκλειστικές αρμοδιότητες της Ένωσης βάσει του άρθρου 3 παράγραφος 1 στοιχείο δ) της ΣΛΕΕ. Συνεπώς, η αρχή της επικουρικότητας δεν έχει, εν προκειμένω, εφαρμογή.
            
            
               Αρχή της αναλογικότητας
            
            
               Η πρόταση είναι σύμφωνη με την αρχή της αναλογικότητας για τον ακόλουθο λόγο:
            
            
               Η Κοινή Αλιευτική Πολιτική είναι μια κοινή πολιτική. Σύμφωνα με το άρθρο 43 παράγραφος 3 της ΣΛΕΕ, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου.
            
            
               Με τον προτεινόμενο κανονισμό του Συμβουλίου κατανέμονται αλιευτικές δυνατότητες στα κράτη μέλη. Έχοντας υπόψη το άρθρο 16 παράγραφος 6 και το άρθρο 17 του κανονισμού 1380/2013, τα κράτη μέλη είναι ελεύθερα να κατανείμουν τις εν λόγω δυνατότητες στις περιφέρειες ή στις επιχειρήσεις κατά το δοκούν. Κατά συνέπεια, τα κράτη μέλη διαθέτουν ευρεία διακριτική ευχέρεια στη λήψη αποφάσεων που σχετίζονται με το κοινωνικό/οικονομικό υπόδειγμα της επιλογής τους για την εκμετάλλευση των αλιευτικών δυνατοτήτων που τους έχουν διατεθεί.
            
            
               Η πρόταση δεν έχει νέες δημοσιονομικές επιπτώσεις για τα κράτη μέλη. Ο παρών κανονισμός εκδίδεται από το Συμβούλιο κάθε έτος και έχουν ήδη προκαθοριστεί τα δημόσια και ιδιωτικά μέσα υλοποίησής του.
            
            
               Επιλογή νομικών πράξεων
            
            
               Προτεινόμενες νομικές πράξεις: κανονισμός.
            
            
               Πρόκειται για πρόταση διαχείρισης της αλιείας βάσει του άρθρου 43 παράγραφος 3 της ΣΛΕΕ και σύμφωνα με το άρθρο 16 του κανονισμού (ΕΚ) αριθ. 1380/2013 του Συμβουλίου.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η πρόταση δεν έχει επιπτώσεις στον προϋπολογισμό της Ένωσης.
            
            
               5.ΠΡΟΑΙΡΕΤΙΚΑ ΣΤΟΙΧΕΙΑ
            
            
               Απλούστευση
            
            
               Η πρόταση συνεχίζει να προβλέπει την απλούστευση των διοικητικών διαδικασιών για τις δημόσιες αρχές (σε επίπεδο ΕΕ ή σε εθνικό επίπεδο), καθόσον περιέχει παρόμοιες διατάξεις με εκείνες του κανονισμού (EΕ) αριθ. 2015/106 του Συμβουλίου
                  5
               .
            
            
                
            
            
               Ρήτρα επανεξέτασης/αναθεώρησης/λήξης ισχύος
            
            
               Η πρόταση αφορά ετήσιο κανονισμό για το έτος 2016 και, συνεπώς, δεν περιλαμβάνει ρήτρα αναθεώρησης.
            
            
               Λεπτομερής εξήγηση
            
            
               Με την πρόταση καθορίζονται για τα κράτη μέλη, για ορισμένα αποθέματα ιχθύων και ομάδες αποθεμάτων ιχθύων, οι αλιευτικές δυνατότητες στον Εύξεινο Πόντο κατά το 2016. 
            
            
               Η υποχρέωση εκφόρτωσης για τα αποθέματα που αλιεύονται στο πλαίσιο ορισμένων τύπων αλιείας εφαρμόζεται από την 1η Ιανουαρίου 2015. Στον Εύξεινο Πόντο η αλιεία των ειδών αυτών καλύπτει την αλιεία μικρών πελαγικών ειδών, δηλαδή, την αλιεία παπαλίνας, που είναι ένα από τα αποθέματα που υπόκεινται σε TAC και ποσοστώσεις στον παρόντα κανονισμό.
            
         
         
            
               Με την εισαγωγή της υποχρέωσης εκφόρτωσης, σύμφωνα με το άρθρο 16 παράγραφος 2 του κανονισμού (ΕΕ) αριθ. 1380/2013, οι προτεινόμενες αλιευτικές δυνατότητες θα πρέπει να αντικατοπτρίζουν τη μετάβαση από την εκφορτωθείσα ποσότητα στην αλιευθείσα ποσότητα. Αυτό γίνεται βάσει των διαθέσιμων επιστημονικών γνωμοδοτήσεων για τα αποθέματα ιχθύων στους τύπους αλιείας που αναφέρονται στο άρθρο 15 παράγραφος 1 του κανονισμού (ΕΕ) αριθ. 1380/2013. Οι αλιευτικές δυνατότητες θα πρέπει επίσης να καθοριστούν σύμφωνα με το άρθρο 16 παράγραφος 1 (που αφορά την αρχή της σχετικής σταθερότητας) και το άρθρο 16 παράγραφος 4 (που αφορά τους στόχους της ΚΑΠ και τους κανόνες που προβλέπονται στα πολυετή σχέδια) του εν λόγω κανονισμού. Οι προτεινόμενοι αριθμοί αντικατοπτρίζουν τις επιστημονικές γνωμοδοτήσεις και το πλαίσιο καθορισμού των TAC και των ποσοστώσεων που περιγράφηκαν στην ανακοίνωση της Επιτροπής σχετικά με την διαβούλευση για τις αλιευτικές δυνατότητες κατά το 2016. 
            
            
            
               Δεδομένης της πρόθεσης της Επιτροπής να εξασφαλίσει τη βιώσιμη χρήση των αλιευτικών πόρων με βάση την πολιτική της Ένωσης και τις διεθνείς δεσμεύσεις, διατηρώντας ταυτόχρονα σταθερές τις αλιευτικές δυνατότητες, οι ετήσιες διακυμάνσεις των TAC περιορίζονται όσον είναι πρακτικά δυνατόν, λαμβανομένης υπόψη της κατάστασης κάθε δεδομένου αποθέματος.
            
            
               Τα TAC και οι ποσοστώσεις που κατανέμονται στα κράτη μέλη παρατίθενται στο παράρτημα Ι του κανονισμού.
            
            
               Σύμφωνα με το άρθρο 2 του κανονισμού (ΕΚ) αριθ. 847/96
                  6
                του Συμβουλίου, προτείνεται ότι τα άρθρα 3 και 4 δεν ισχύουν για τα αποθέματα που καλύπτονται από τον παρόντα κανονισμό. Ωστόσο, σύμφωνα με το άρθρο 15, παράγραφος 9 του κανονισμού (ΕΕ) αριθ. 1380/2013, η ευελιξία από έτος σε έτος που προβλέπεται στην εν λόγω διάταξη εφαρμόζεται στα αποθέματα που υπάγονται στην υποχρέωση εκφόρτωσης
            
            
               2015/0264 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               περί καθορισμού, για το 2016, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               1)Το άρθρο 43 παράγραφος 3 της Συνθήκης προβλέπει ότι το Συμβούλιο, μετά από πρόταση της Επιτροπής, εκδίδει μέτρα σχετικά με τον καθορισμό και την κατανομή των αλιευτικών δυνατοτήτων.
            
            
               2)Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  7
                απαιτεί τη θέσπιση μέτρων διατήρησης, λαμβανομένων υπόψη των διαθέσιμων επιστημονικών, τεχνικών και οικονομικών γνωμοδοτήσεων, μεταξύ άλλων, οσάκις είναι σκόπιμο, των εκθέσεων που συντάσσει η Επιστημονική, Τεχνική και Οικονομική Επιτροπή Αλιείας (ΕΤΟΕΑ).
            
            
               3)Αποτελεί αρμοδιότητα του Συμβουλίου η θέσπιση μέτρων για τον καθορισμό και την κατανομή των αλιευτικών δυνατοτήτων για κάθε τύπο αλιείας ή ομάδα τύπων αλιείας στον Εύξεινο Πόντο, συμπεριλαμβανομένων ορισμένων σχετικών λειτουργικών όρων, ανάλογα με την περίπτωση. Σύμφωνα με το άρθρο 16 παράγραφοι 1 και 4 του κανονισμού (ΕΕ) αριθ. 1380/2013, οι αλιευτικές δυνατότητες θα πρέπει να κατανέμονται μεταξύ των κρατών μελών κατά τρόπο ώστε να διασφαλίζεται η σχετική σταθερότητα των αλιευτικών δραστηριοτήτων κάθε κράτους μέλους, για κάθε απόθεμα ιχθύων ή τύπο αλιείας, και σύμφωνα με τους στόχους της κοινής αλιευτικής πολιτικής όπως ορίζονται στο άρθρο 2 παράγραφος 2 του ιδίου κανονισμού.
            
            
               4)Τα συνολικά επιτρεπόμενα αλιεύματα (TACS) θα πρέπει να καθορίζονται με βάση τις διαθέσιμες επιστημονικές γνωμοδοτήσεις, λαμβανομένων υπόψη των βιολογικών και κοινωνικοοικονομικών πτυχών, με παράλληλη εξασφάλιση δίκαιης μεταχείρισης μεταξύ των αλιευτικών κλάδων, καθώς και με βάση τις γνώμες που διατυπώνονται κατά τη διαβούλευση με τους παράγοντες.
            
            
               5)Για την αλιεία παπαλίνας, η υποχρέωση εκφόρτωσης που αναφέρεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται από την 1η Ιανουαρίου 2015. Το άρθρο 16 παράγραφος 2 του εν λόγω κανονισμού προβλέπει ότι, στις περιπτώσεις που εισάγεται υποχρέωση εκφόρτωσης για ένα απόθεμα ιχθύων, οι αλιευτικές δυνατότητες πρέπει να καθορίζονται λαμβανομένου υπόψη του γεγονότος ότι ο εν λόγω καθορισμός δεν αντιστοιχεί πλέον στις εκφορτώσεις αλλά στα αλιεύματα.
            
            
               6)Κατά την ετήσια συνεδρίασή της για το 2015, η Γενική Επιτροπή Αλιείας για τη Μεσόγειο ενέκρινε τη σύσταση GFCM/39/2015/4 για τη θέσπιση μέτρων διαχείρισης για το κεντρόνι στον Εύξεινο Πόντο. Λόγω της ανησυχητικής κατάστασης του εν λόγω αποθέματος, το οποίο μπορεί να βρίσκεται στα πρόθυρα της κατάρρευσης, και πριν τα μέτρα διαχείρισης της Γενικής Επιτροπής Αλιείας για τη Μεσόγειο καταστούν πλήρως αποτελεσματικά, είναι απαραίτητο να περιληφθούν στον παρόντα κανονισμό οι αλιευτικές δυνατότητες για το κεντρόνι. 
            
            
               7)Η χρήση των αλιευτικών δυνατοτήτων που καθορίζονται στον παρόντα κανονισμό υπόκειται στον κανονισμό (ΕΚ) αριθ. 1224/2009
                  8
                του Συμβουλίου και ιδίως στα άρθρα 33 και 34 του εν λόγω κανονισμού, που αφορούν αντίστοιχα την καταγραφή των αλιευμάτων και της αλιευτικής προσπάθειας και την κοινοποίηση των στοιχείων σχετικά με την εξάντληση των αλιευτικών δυνατοτήτων. Απαιτείται κατά συνέπεια ο καθορισμός κωδικών προς χρήση από τα κράτη μέλη κατά την αποστολή των στοιχείων στην Επιτροπή σχετικά με τις εκφορτώσεις αποθεμάτων που υπάγονται στον παρόντα κανονισμό.
            
         
         
            
               8)Σύμφωνα με το άρθρο 2 του κανονισμού (ΕΚ) αριθ. 847/96
                  9
                του Συμβουλίου, κατά τον καθορισμό των TAC, το Συμβούλιο αποφασίζει τα αποθέματα στα οποία δεν εφαρμόζονται τα άρθρα 3 και 4, ιδίως με βάση τη βιολογική κατάσταση των αποθεμάτων.
            
            
                9)Για να αποφευχθεί η διακοπή των αλιευτικών δραστηριοτήτων και να διασφαλισθούν οι βιοτικοί πόροι των αλιέων της Ένωσης, είναι σημαντικό να ανοίξουν αυτοί οι τύποι αλιείας στον Εύξεινο Πόντο την 1η Ιανουαρίου 2016. Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               ΚΕΦΑΛΑΙΟ I
                  Αντικείμενο, πεδίο εφαρμογής και ορισμοί
            
            
               Άρθρο 1
               Αντικείμενο
            
            
               Με τον παρόντα κανονισμό καθορίζονται, για το 2016, οι αλιευτικές δυνατότητες όσον αφορά τα παρακάτω αποθέματα ιχθύων στον Εύξεινο Πόντο.
            
            
               α)Καλκάνι (Psetta maxima), 
            
            
               β)Παπαλίνα (Sprattus sprattus), 
            
            
               γ)Κεντρόνι (Squalus acanthias).
            
            
            
               Άρθρο 2
               Πεδίο εφαρμογής
            
            
               Ο παρών κανονισμός εφαρμόζεται στα σκάφη της Ένωσης που αναπτύσσουν δραστηριότητες στον Εύξεινο Πόντο.
            
            
               Άρθρο 3
               Ορισμοί
            
            
               Για τους σκοπούς του παρόντος κανονισμού, νοούνται ως:
            
            
               α)ως «ΓΕΑΜ» νοείται η Γενική Επιτροπή Αλιείας για τη Μεσόγειο·
            
            
               β)«Εύξεινος Πόντος» νοείται η γεωγραφική υποπεριοχή 29, όπως ορίζεται στο παράρτημα Ι του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου
                  10
               ·
            
            
               γ)«αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση έμβιων βιολογικών πόρων της θάλασσας,
            
            
               δ)«αλιευτικό σκάφος της Ένωσης» αλιευτικό σκάφος που φέρει τη σημαία κράτους μέλους και είναι νηολογημένο στην Ένωση· 
            
            
               ε)
                     «απόθεμα» ο έμβιος υδρόβιος πόρος που απαντάται σε μια δεδομένη περιοχή διαχείρισης·
            
            
               στ).....ως «συνολικό επιτρεπόμενο αλίευμα» (TAC) νοείται: 
            
         
         
            
               (i) σε τύπους αλιείας που υπόκεινται σε υποχρέωση εκφόρτωσης σύμφωνα με το άρθρο 15 του κανονισμού (ΕΕ) αριθ. 1380/2013, η ποσότητα που μπορεί να αλιεύεται από κάθε απόθεμα ετησίως· 
            
            
               (ii) σε όλους τους άλλους τύπους αλιείας, η ποσότητα που μπορεί να εκφορτώνεται από κάθε απόθεμα ετησίως· 
            
            
                ζ)«ποσόστωση»: η αναλογία του TAC που διατίθεται στην Ένωση, σε κράτος μέλος ή σε τρίτη χώρα· 
            
            
               ΚΕΦΑΛΑΙΟ II
                  Αλιευτικές δυνατότητες 
            
            
               Άρθρο 4
               TAC και κατανομή τους
            
            
               Τα TAC για τα ενωσιακά σκάφη, η κατανομή τους μεταξύ κρατών μελών και οι σχετικοί λειτουργικοί όροι, καθορίζονται, κατά περίπτωση, στο παράρτημα.
            
            
               Άρθρο 5
               Ειδικές διατάξεις για τις κατανομές
            
            
               Η κατανομή των αλιευτικών δυνατοτήτων μεταξύ των κρατών μελών, η οποία προβλέπεται στον παρόντα κανονισμό, δεν θίγει:
            
            
               α)τις ανταλλαγές που πραγματοποιούνται σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013·
            
            
               β)τις μειώσεις και ανακατανομές που πραγματοποιούνται σύμφωνα με το άρθρο 37 του κανονισμού (ΕΚ) αριθ. 1224/2009·
            
            
               γ)τις πρόσθετες εκφορτώσεις που επιτρέπονται βάσει του άρθρου 15 του κανονισμού (ΕΕ) αριθ. 1380/2013·
            
            
               δ)τις ποσότητες που μεταφέρονται σύμφωνα με το άρθρο 15 παράγραφος 9 του κανονισμού (ΕΕ) αριθ. 1380/2013·
            
            
               ε)τις μειώσεις που γίνονται σύμφωνα με τα άρθρα 105 και 107 του κανονισμού (ΕΚ) αριθ. 1224/2009.
            
            
               Άρθρο 6
               Όροι για την εκφόρτωση κύριων και παρεμπιπτόντων αλιευμάτων που δεν υπόκεινται σε υποχρέωση εκφόρτωσης
            
            
               Αλιεύματα και παρεμπίπτοντα αλιεύματα καλκανιού επιτρέπεται να διατηρούνται επί του σκάφους ή να εκφορτώνονται μόνον εάν έχουν αλιευθεί από σκάφη της Ένωσης υπό σημαία κράτους μέλους το οποίο διαθέτει ποσόστωση που δεν έχει εξαντληθεί.
            
            
               ΚΕΦΑΛΑΙΟ III
                  Τελικές διατάξεις
            
            
               Άρθρο 7
               Διαβίβαση δεδομένων
            
            
               Όταν, σύμφωνα με το άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή δεδομένα που αφορούν εκφορτώσεις των αλιευθεισών ποσοτήτων αποθεμάτων, χρησιμοποιούν τους κωδικούς αποθεμάτων που αναφέρονται στο παράρτημα του παρόντος κανονισμού.
            
            
               Άρθρο 8
               Έναρξη ισχύος
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
         
            
               Εφαρμόζεται από την 1η Ιανουαρίου 2016.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  Σύσταση GFCM/39/2015/3 για τον καθορισμό ενός συνόλου μέτρων για την πρόληψη, την αποτροπή και την εξάλειψη της παράνομης, λαθραίας και άναρχης αλιείας καλκανιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ) κατά την 39η σύνοδό της (Μιλάνο, Μάιος 2015).
               
               
                  
                     (2)
                  Σύσταση GFCM/39/2015/4 για τον καθορισμό μέτρων διαχείρισης για την αλιεία κεντρονιού στον Εύξεινο Πόντο, η οποία εγκρίθηκε από τη Γενική Επιτροπή Αλιείας για τη Μεσόγειο (ΓΕΑΜ/GFCM) κατά την 39η σύνοδό της (Μιλάνο, Μάιος 2015).
               
               
                  
                     (3)
                  ΕΕ L 19 της 19.01.2015, σ.1.
               
               
                  
                     (4)
                  ΕΕ L 78 της 20.3.2013, σ. 1.
               
               
                  
                     (5)
                  Κανονισμός (ΕΕ) αριθ. 2015/106 του Συμβουλίου, της 19ης Ιανουαρίου 2015, περί καθορισμού, για το 2015, των αλιευτικών δυνατοτήτων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
               
               
                  
                     (6)
                  Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
               
               
                  
                     (7)
                  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (8)
                  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
               
               
                  
                     (9)
                  Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).
               
               
                  
                     (10)
                  Κανονισμός (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ορισμένες διατάξεις περί αλιείας στην περιοχή της συμφωνίας ΓΕΑΜ (Γενική Επιτροπή Αλιείας για τη Μεσόγειο) και την τροποποίηση του κανονισμού (ΕΚ) αριθ. 1967/2006 του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (ΕΕ L 347 της 30.12.2011, σ. 44).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.11.2015
            COM(2015) 579 final
            ΠΑΡΑΡΤΗΜΑ
            τηςΠρότασης Κανονισμού του Συμβουλίου περί καθορισμού, για το 2016, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στον Εύξεινο Πόντο
            
               
         
         
            
               ΠΑΡΑΡΤΗΜΑ
            
            
               TAC ΠΟΥ ΕΦΑΡΜΟΖΟΝΤΑΙ ΣΕ ΑΛΙΕΥΤΙΚΑ ΣΚΑΦΗ ΤΗΣ ΕΝΩΣΗΣ ΣΕ ΠΕΡΙΟΧΕΣ ΟΠΟΥ ΥΦΙΣΤΑΝΤΑΙ TAC, ΑΝΑ ΕΙΔΟΣ ΚΑΙ ΠΕΡΙΟΧΗ
            
            
               Οι πίνακες που ακολουθούν καθορίζουν τα TAC και τις ποσοστώσεις (σε τόνους βάρους ζωντανών αλιευμάτων, εκτός εάν ορίζεται διαφορετικά) ανά απόθεμα, καθώς και τους όρους που συνδέονται λειτουργικά με αυτά. 
            
            
               Τα αποθέματα ιχθύων αναφέρονται με την αλφαβητική σειρά της λατινικής ονομασίας του είδους. Για τους σκοπούς του παρόντος κανονισμού παρατίθεται ο παρακάτω πίνακας αντιστοιχιών των λατινικών ονομασιών με τις κοινές ονομασίες:
            
            
                     
                        Επιστημονική ονομασία 
                     
                  
                  
                     
                        Τριψήφιος αλφαβητικός κωδικός
                     
                  
                  
                     
                        Κοινή ονομασία 
                     
                  
               
                     
                        Psetta maxima
                     
                  
                  
                     
                        TUR
                     
                  
                  
                     
                        Καλκάνι
                     
                  
               
                     
                        Sprattus sprattus
                     
                  
                  
                     
                        SPR
                     
                  
                  
                     
                        Παπαλίνα
                     
                  
               
                     
                        Squalus acanthias 
                     
                  
                  
                     
                        WHB
                     
                  
                  
                     
                        Κεντρόνι
                     
                  
               
                     
                        Είδος:
                     
                  
                  
                     
                        Καλκάνι
                     
                  
                  
                     
                        Ζώνη:
                     
                  
                  
                     
                        Ενωσιακά ύδατα στον Εύξεινο Πόντο
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        TUR/F37.4.2.C.
                     
                  
                  
                     
                  
                  
                     
                  
                  
                     
                  
               
                     
                        Βουλγαρία
                     
                  
                  
                     
                         0
                     
                  
                  
                     
                        (*)
                     
                  
                  
                     
                        Αναλυτικό TAC
                     
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96
                     
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96
                     
                     
                  
               
                     
                        Ρουμανία
                     
                  
                  
                     
                         0 
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                         0 
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Άνευ αντικειμένου
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*) Απαγορεύονται οι αλιευτικές δραστηριότητες, συμπεριλαμβανομένης της μεταφόρτωσης, της διατήρησης επί του σκάφους, της εκφόρτωσης και της πρώτης πώλησης, από τις 15 Απριλίου έως τις 15 Ιουνίου 2016.
                     
                  
               
                     
                        Είδος:
                     
                  
                  
                     
                        Παπαλίνα
                     
                  
                  
                     
                  
                  
                     
                        Ζώνη:
                     
                  
                  
                     
                        Ενωσιακά ύδατα στον Εύξεινο Πόντο
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        SPR/F37.4.2.C
                     
                  
               
                     
                        Βουλγαρία
                     
                  
                  
                     
                  
                  
                     
                        8 032,5
                     
                  
                  
                     
                        Αναλυτικό TAC
                     
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96
                     
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96
                     
                     
                  
               
                     
                        Ρουμανία
                     
                  
                  
                     
                  
                  
                     
                        3 442,5
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Άνευ αντικειμένου
                     
                  
                  
                     
                  
                  
                     
                  
               
                     
                        Είδος:
                     
                  
                  
                     
                        Κεντρόνι
                     
                  
                  
                     
                        Ζώνη:
                     
                  
                  
                     
                        Ενωσιακά ύδατα στον Εύξεινο Πόντο
                     
                  
               
                     
                  
                  
                     
                        Squalus acanthias
                     
                  
                  
                     
                  
                  
                     
                        DGS/F37.4.2.C.
                     
                  
                  
                     
                  
                  
                     
                  
                  
                     
                  
               
                     
                        Βουλγαρία
                     
                  
                  
                     
                         0
                     
                  
                  
                     
                  
                  
                     
                        Αναλυτικό TAC
                     
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96
                     
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96
                     
                     
                  
               
                     
                        Ρουμανία
                     
                  
                  
                     
                        0 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                        0 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Άνευ αντικειμένου